curie
Store norske leksikon,Realfag,Fysikk,Mål og vekt,Eldre måleenheter
Curie er en eldre enhet for radioaktivitet. Symbolet for curie er Ci. Enheten er oppkalt etter den franske fysikeren Pierre Curie, men mange vil også knytte hans hustru Marie Curie til denne enheten. Curie er i dag erstattet av SI-enheten becquerel.
Én curie var opprinnelig definert som aktiviteten av ett gram (g) radium (226Ra) eller aktiviteten av den mengde radon som er i likevekt med ett gram radium. Denne definisjon ble i 1950 endret til: 1 curie = 3,7 · 1010 desintegrasjoner per sekund  Nøyaktige målinger viser at den nye definisjonen avviker fra den gamle ved at 1 g radium gir 3,61 · 1010 desintegrasjoner per sekund.I 1975 vedtok Generalkonferansen for vekt og mål (CGPM) å innføre enheten becquerel (Bq) for radioaktivitet istedenfor curie. Én becquerel ble satt til én desintegrasjon per sekund (1Bq = 1 s−1). Da blir: 1 Ci = 3,7 · 1010 Bq 1 Bq ≈ 2,703 · 10-11 Ci = 27,03 pCi Eksempler på naturlig radioaktivitet angitt i curie: I menneskekroppen inngår både kaliumisotopen 40K og karbonisotopen 14C. Dette utgjør en radioaktivitet på rundt 0,12 μCi I uranmalm (0,3 prosent): 13,5 μCi/kg  I granitt: 27 nCi/kg Til tross for at curie ikke lenger er en anbefalt standard blir den fremdeles brukt innen industri og legevitenskap. Les mer i Store norske leksikon radioaktivitet ioniserende stråling becquerel  SI-systemet